**Anexa nr. 2**

**EXPUNERE DE MOTIVE**

|  |  |  |  |  |  |  |
| --- | --- | --- | --- | --- | --- | --- |
| **Secțiunea 1**  **Titlul actului normativ**  **Lege privind supravegherea prudențială a societăţilor de servicii de investiţii financiare, precum și pentru modificarea și completarea unor acte normative** | | | | | | |
| **Secțiunea a 2-a**  **Motivul emiterii actului normativ** | | | | | | |
| **1. Descrierea situaţiei actuale**  Cadrul legislativ primar care reglementează în prezentsupravegherea prudențială a firmelor de investiţii, autorizate în România ca societăţi de servicii de investiţii financiare, denumite în continuare *S.S.I.F.,*este reprezentat de Ordonanța de urgență nr. 99/2006 privind instituțiile de credit și adecvarea capitalului, aprobată cu modificări și completări de Legea nr. 227/2007, cu modificările şi completările ulterioare *(Ordonanța de urgență nr. 99/2006).*Ordonanța de urgență nr. 99/2006 asigură transpunerea în dreptul intern a prevederilor Directivei 2013/36/UE a Parlamentului European și a Consiliului din 26 iunie 2013 cu privire la accesul la activitatea instituțiilor de credit și supravegherea prudențială a instituțiilor de credit și a firmelor de investiții, de modificare a Directivei 2002/87/CE și de abrogare a Directivelor 2006/48/CE și 2006/49/CE*(Directiva 2013/36/UE).*  Regimul prudențial aplicabil în prezent firmelor de investiţii, prevăzut în Regulamentul (UE) nr. 575/2013 și în Directiva 2013/36/UE (CRD IV/CRR), se bazează în principal pe versiunile succesive ale standardelor internaționale de reglementare stabilite pentru marile grupuri bancare de către Comitetul de la Basel pentru supraveghere bancară și abordează doar parțial riscurile specifice inerente diverselor activități desfășurate de firmele de investiții. Multe dintre cerințele care decurg din pachetul legislativ european CRD IV/CRR sunt concepute astfel încât să abordeze riscurile comune cu care se confruntă instituțiile de credit.  În vederea abordării vulnerabilităților și riscurilor specifice firmelor de investiții, s-a dovedit necesară stabilirea unor mecanisme prudențiale eficiente la nivelul Uniunii Europene, care să contribuie la asigurarea unor condiții de concurență echitabile pe întregul teritoriu al Uniunii Europene, să garanteze o supraveghere prudențială eficace, ținând totodată sub control costurile de conformitate, și să asigure un nivel suficient de capital pentru riscurile aferente firmelor de investiții.  Pentru atingerea acestui obiectiv, Consiliul și Parlamentul European au adoptat și publicat în Jurnalul Oficial al Uniunii Europene seria L 314, nr. 64 din data de 05.12.2019 pachetul legislativ privind supravegherea firmelor de investiții, format din **Directiva (UE) 2019/2034 privind supravegherea prudențială a firmelor de investiții și de modificare a Directivelor 2002/87/CE, 2009/65/CE, 2011/61/UE, 2013/36/UE, 2014/59/UE și 2014/65/UE***(IFD)* și din Regulamentul (UE) 2019/2033 al Parlamentului European și al Consiliului din 27 noiembrie 2019 privind cerințele prudențiale ale firmelor de investiții și de modificare a Regulamentelor (UE) nr. 1093/2010, (UE) nr. 575/2013, (UE) nr. 600/2014 și (UE) nr. 806/2014 *(IFR)*.  Statele membre au obligația de a adopta și publica actele normative necesare transpunerii în legislația internă a Directivei (UE) 2019/2034 până la data de 26 iunie 2021, precum şi de a aplica actele respective începând cu aceeaşi dată, dată de la care Regulamentul (UE) 2019/2033 este direct aplicabil.  În acest context, pentru a asigura transpunerea prevederilor Directivei (UE) 2019/2034, este necesară adoptarea unui nou act normativ, *Legea privind supravegherea prudențială a societăţilor de servicii de investiţii financiare, precum și pentru modificarea și completarea unor acte normative.* | | | | | | |
| **2. Schimbări preconizate**  **Asigurarea transpunerii prevederilorDirectivei (UE) 2019/2034 privind supravegherea prudențială a firmelor de investiții și de modificare a Directivelor 2002/87/CE, 2009/65/CE, 2011/61/UE, 2013/36/UE, 2014/59/UE și 2014/65/UE**  Conform prevederilor pachetului legislativ european privind supravegherea firmelor de investiţii (IFD/IFR), firmele de investiţii sunt clasificate în trei categorii, după cum urmează:   1. Firme de investiții care, date fiind dimensiunea și gradul lor de interconectare cu alți actori financiari și economici, nu sunt sistemice. Acestea vor aplica prevederile IFR/IFD *(clasa 2).* 2. Firmele de investiții sistemice, care vor face în continuare obiectul cadrului prudențial actual prevăzut în Regulamentul (UE) nr. 575/2013 și în Directiva 2013/36/UE*(clasa 1 minus)*. Astfel,în baza criteriilor stabilite prin pachetul legislativ european referitoare la complexitatea activității și atingerea anumitor praguri privind activele, aceste firme de investiţii vor continua să fie supravegheate conform CRR/CRD, dar își vor menține statutul de firmă de investiții. 3. Marile firme de investiții *(clasa 1),* carevor avea obligația de a solicita autorizarea ca instituții de credit. În vederea reflectării acestei modificări de statut, prin IFR a fost modificată definiția instituției de credit, prevăzută în Regulamentul (UE) 575/2013, pentru a include în această categorie întreprinderile a căror activitate constă în “*desfășurarea oricăreia dintre activitățile menționate la punctele 3 și 6 din secțiunea A a anexei I la Directiva 2014/65/UE a Parlamentului European și a Consiliului, în cazul în care este îndeplinită una dintre condițiile următoare, dar întreprinderea nu este un comerciant de mărfuri și de certificate de emisii, un organism de plasament colectiv sau o întreprindere de asigurare: (i) valoarea totală a activelor consolidate ale întreprinderii este mai mare sau egală cu 30 de miliarde EUR;(ii) valoarea totală a activelor întreprinderii este mai mică de 30 de miliarde EUR, întreprinderea face parte dintr-un grup, iar valoarea totală a activelor consolidate ale tuturor întreprinderilor din grupul respectiv, care la nivel individual au active totale mai mici de 30 de miliarde EUR și care desfășoară oricare dintre activitățile menționate la punctele 3 și 6 din secțiunea A a anexei I la Directiva 2014/65/UE, este mai mare sau egală cu 30 de miliarde EUR; sau (iii)valoarea totală a activelor întreprinderii este mai mică de 30 de miliarde EUR, întreprinderea face parte dintr-un grup, iar valoarea totală a activelor consolidate ale tuturor întreprinderilor din grup care desfășoară oricare dintre activitățile menționate la punctele 3 și 6 din secțiunea A a anexei I la Directiva 2014/65/UE este mai mare sau egală cu 30 de miliarde EUR, în cazul în care supraveghetorul consolidant, în consultare cu colegiul de supraveghetori, decide astfel pentru a contracara eventualele riscuri de eludare și eventualele riscuri la adresa stabilității financiare a Uniunii;”.* Astfel, firmele de investiții care se încadrează în criteriile de mai sus au obligația de a solicita autorizarea ca instituție de credit. Această obligație rezultă din prevederile noului articol8a din Directiva 2013/36/UE, astfel cum a fost modificată prin IFD.   Prin urmare, proiectul de lege detaliază cerințele prudențiale aplicabile S.S.I.F. menționate la punctul 1 din enumerarea de mai sus.  În cazul S.S.I.F. care se încadreazăîn *clasa 1 minus* (punctul 2 al enumerării de mai sus), proiectul de lege prevede faptul că acestea vor continua să aplice cadrul prudenţial actual, reprezentat, la nivelul legislației primare, de Ordonanța de urgență nr. 99/2006.  ***Modificări și completări aduse Ordonanței de urgență nr. 99/2006* (art. 91 din proiectul de lege):**  În vederea realizării transpunerii prevederilor art. 62 din Directiva (UE) nr. 2019/2034, în ceea ce privește marile firme de investiții care au obligația de a solicita autorizarea în calitate de instituții de credit(punctul 3 al enumerării de mai sus), prin proiectul de lege sunt introduse **modificăriși completări ale Ordonanței de urgență nr. 99/2006**,care vizeazădelimitarea competențelor între Banca Națională a României și Autoritatea de Supraveghere Financiară în privința autorizării, reglementării și supravegherii instituțiilor de credit care provin din firme de investițiicare ating pragul volumului de activitate, în funcție de activitățile pe care acestea intenționează să le desfășoare. Astfel, S.S.I.F. care îndeplinesc condițiile pentru a solicita autorizarea ca instituție de credit și care intenționează să desfășoare activitate bancară (activitate de atragere de depozite sau de alte fonduri rambursabile de la public și acordare de credite în cont propriu) indiferent de momentul la care survine intenția de a desfășura activitate bancară (respectivla momentul atingerii pragului volumului de activitatesau ulterior acestui moment)urmează să fie autorizate, în calitate de instituții de credit, de Banca Națională a României. Prin derogare de la procedura de autorizare a unei instituții de credit clasice, în această situație este permisă autorizarea unei entități cu activitate preexistentă (S.S.I.F./ instituție de creditautorizată de ASF), iar procesul de autorizare se desfășoară într-o singură etapă, cu respectarea condițiilor minime de autorizare prevăzute de Ordonanța de urgență nr. 99/2006.De asemenea, sunt inserate prevederi cu privire la: consultarea dintre BNR și ASF în cadrul procesului de autorizare; regimul autorizației pe care o emite BNR pentru instituțiile de credit provenite din firmele mari de investiții; instituirea temeiului legal pentru reglementarea la nivel secundar a documentației și a cerințelor necesare în vederea autorizării de către BNR a instituțiilor de credit provenite din firmele mari de investiții.  S.S.I.F. care îndeplinesc condițiile pentru a solicita autorizarea ca instituție de credit și care nu intenționează să desfășoare activitate specific bancară urmează să fie autorizate, în calitate de instituții de credit, de Autoritatea de Supraveghere Financiară. Delimitarea competențelor în privința autorizării instituțiilor de credit care provin din firme de investiții are loc ținând seama de criteriile pentru încadrarea în noua definiție a instituției de credit prevăzută în Regulamentul (UE) nr. 575/2013, respectiv:   |  |  | | --- | --- | | *„instituție de creditînseamnă o întreprindere a cărei activitate constă în oricare dintre următoarele:*  *(a) atragerea de depozite sau de alte fonduri rambursabile de la public și acordarea de credite*   |  | | --- | | *în cont propriu;* | |   *(b) desfășurarea oricăreia dintre activitățile menționate la punctele 3 și 6 din secțiunea A a anexei I la Directiva 2014/65/UE a Parlamentului European și a Consiliului, în cazul în care este îndeplinită una dintre condițiile următoare, dar întreprinderea nu este un comerciant de mărfuri și de certificate de emisii, un organism de plasament colectiv sau o întreprindere de asigurare (…)”*(art. 4 alin. (1) pct. 1)  Obligațiile impuse prin Directiva 2013/36/UE aplicabile instituțiilor de credit clasice (care desfășoară activitate bancară) vor fi incidente și instituțiilor de credit care provin din marile firme de investiții, care vor intra în aria de competență a A.S.F.În acest scop, proiectul de lege prevede introducerea unui titlu distinct în Ordonanța de urgență nr. 99/2006, cuprinzând condiții privind autorizarea, precum șidispozițiile care vor fi aplicabile în mod corespunzător instituțiilor de credit autorizate de A.S.F. Instituțiile de credit autorizatede A.S.F. vor putea desfășura serviciile și activitățile de investiții prevăzute în anexa nr. 1, secțiunile A și B din Legea nr. 126/2018 privind piețele de instrumente financiare, cu modificările și completările ulterioare*(Legea nr. 126/2018).*  De asemenea, au fost revizuite prevederiledin Ordonanța de urgență nr. 99/2006care stabilesc situațiile în care BNR este autoritate competentă cu supravegherea pe bază consolidată. Astfel, prevederile art.176 din Ordonanța de urgență nr. 99/2006 au fost modificate astfel încât să surprindă și acele cazuri în care grupurile din care fac parte instituții de credit supravegheate de BNR, cuprind și instituții de credit supravegheate de către ASF. Această revizuire este necesară pentru a se reflecta cu claritate structura grupurilor bancare pentru care, potrivit regulilor stabilite de directivă, autoritatea competentă pentru supravegherea pe bază consolidată a grupurilor este BNR. Ca element de noutate se evidențiază faptul că, urmare modificărilor aduse de Directiva IFD, în situația în care, în cazul unui grup există o instituție de credit supravegheată de BNR, filială a unei instituții de credit supravegheate de ASF ce este instituție de credit - mamă la nivelul României sau la nivelul UE, supraveghetorul consolidant este ASF. Anterior modificărilor aduse de Directiva IFD, chiar și în cazul în care o instituție de credit era filială a unei instituții financiare supravegheate de ASF, supravegherea la nivel consolidat se realiza de către autoritatea competentă la nivel individual a instituției de credit, respectiv BNR.  Întrucât, odată cu intrarea în aplicare a IFD/IFR, firmele de investiții vor fi excluse din domeniul de aplicare al CRD/CRR, urmând să aplice cadrul prudențial aplicabil instituțiilor de credit numai în situațiile expres prevăzute în pachetul legislativ IFD/IFR, prin proiectul de lege se propune abrogarea capitolului din Ordonanța de urgență nr. 99/2006 aplicabil S.S.I.F. și includerea în proiectul de lege a dispozițiilor aplicabile S.S.I.F. din clasa 1 minus, prin trimitere la dispozițiileOrdonanței de urgență nr. 99/2006.  **Alte modificări aduse** Ordonanței de urgență nr. 99/2006vizează:  - introducerea de prevederi referitoare la cooperarea și schimbul de informații dintre Banca Naţională a României și Autoritatea de Supraveghere Financiară în aplicarea dispoziţiilor Ordonanței de urgență nr. 99/2006 şi a reglementărilor emise în aplicarea acesteia;  - modificarea unor prevederi actuale în vederea sporirii clarității textului.  De asemenea, în proiectul de lege a fost inserată o prevedere generală care să stipuleze că orice referire la instituțiile de credit din cuprinsul Ordonanței de urgență nr. 99/2006se consideră a fi făcută la instituțiile de credit care desfășoară activitate bancară, cu excepția anumitor prevederi indicate în mod expres.  În concordanță cu prevederile Directivei (UE) 2019/2034,propunerile cuprinse în proiectul de act normativ stabilescreguli privind:  - competenţele, atribuţiile, cerinţele de cooperare la nivel național, precum și în cadrul Sistemului european de supraveghere financiară, obligaţiile de publicare aplicabile A.S.F., în calitate de autoritate competentă privind supravegherea prudenţială a S.S.I.F.;  - nivelurile capitalului iniţial al S.S.I.F.;  -principiile supravegherii prudențiale a S.S.I.F.;  - procesul de evaluare a adecvării capitalului intern şi a riscurilor interne, guvernanţa internă, tratamentul riscurilor şi remunerarea în cadrul S.S.I.F.;  - supravegherea grupurilor de firme de investiţii.  Prin proiectul de lege se modificănivelurile capitalului inițial impuse pentru autorizarea firmelor de investiții în funcție de serviciile și activitățile de investiții desfășurate,după cum urmează: de la 50.000 la 75.000 euro; de la 125.000 la 150.000 euro; de la 730.000 la 750.000 euro.  În vederea diminuării obstacolelor privind accesul pe piață care există în prezent pentru sistemele multilaterale de tranzacționare (SMT) și pentru sistemele organizate de tranzacționare (SOT), capitalul inițial al firmelor de investiții care exploatează un SMT sau un SOT este stabilit la 150.000 euro.  Pentru firmele de investiţii care sunt deja autorizate la 26 iunie 2021, art. 57 alin. (4) din Regulamentul (UE) 2019/2033prevede o perioadă tranzitorie de 5 ani pentru încadrarea în noile niveluri de capital iniţial, sub rezerva unei majorări anuale a cuantumului respectivelor cerințe de cel puțin 5.000 euro.  Competențele de supraveghere și evaluare introduse prin proiectul de lege permit A.S.F. să evalueze elementele calitative, inclusiv guvernanța, procesele și procedurile de administrare a riscurilor ale S.S.I.F. Totodată, acolo unde este necesar, autoritatea competentă poate stabili cerințe suplimentare, în special cu privire la cerințele de fonduri proprii și de lichiditate. Prin proiectul de lege sunt stabilite competenţe de investigare asupra societăților de investiții holding, societăților financiare holding mixte şi societăților holding cu activitate mixtă stabilite pe teritoriul României.  Principiul egalității de remunerare între lucrătorii de sex masculin și cei de sex feminin, pentru aceeași muncă sau pentru o muncă de aceeași valoare, prevăzut de Tratatul privind funcționarea Uniunii Europene, va fi aplicat şi de S.S.I.F. Pentru a alinia remunerarea la profilul de risc al entităţii și pentru a garanta condiții de concurență echitabile, S.S.I.F. vor face obiectul unor principii clare privind mecanismele de guvernanță corporativă și al unor norme privind remunerarea neutre din punctul de vedere al genului.  Pentru a aborda riscurile lanivelulgrupurilor formate numai din firme de investiții, în scopul consolidării prudențiale, respectiv testului capitalului la nivel de grup prevăzute în Regulamentul (UE) 2019/2033, Directiva (UE) 2019/2034 prevede stabilirea supraveghetorului grupului conform aceloraşi principii ca cele prevăzute de Directiva 2013/36/UE. Proiectul de lege stabileşte astfel situaţiile în care A.S.F. are calitatea de supraveghetor al grupului. Totodată, sunt introduse cerinţe privind reputația, cunoștințele şi competențele aplicabile membrilor organului de conducere al unei societăți de investiții holding sau al unei societăți financiare holding mixte.  În ceea ce priveşte regimul aplicabil prestării serviciilor şi activităţilor de investiţii de către societăţile din ţări terţe,proiectul de lege introduce obligaţia A.S.F., în calitate de autoritate competentă a statului membru gazdă, de a notifica anual către Autoritatea Europeană pentru Valori Mobiliare şi Pieţe (AEVMP) lista sucursalelor societăților din țări terțe care își desfășoară activitatea pe teritoriul României. Sucursalele societăților din ţări terţe vor avea obligaţia de a raporta către A.S.F. informaţii referitoare la amploarea și sfera de cuprindere a serviciilor prestate. De asemenea, la cererea AEVMP, A.S.F. va transmite informaţii referitoare, printre altele, la autorizaţiile acordate sucursalelor din ţări terţe, amploarea serviciilor şi activităţilor desfăşurate şi cifra de afaceri înregistrată de sucursală.  Prin proiectul de lege sunt prevăzute sancțiuni și alte măsuri administrative pentru încălcarea prevederilor legii şi a Regulamentului (UE) 2019/2033. Pentru a garanta că sancțiunile administrative au un efect de descurajare, acestea sunt publicate, cu excepția anumitor situații bine definite.  Întrucât prevederile privind nivelul capitalului iniţial al S.S.I.F., conform IFD, vor fi incluse în acest acest proiect de lege şi vor fi eliminate din Legea nr. 126/2018, prin proiectul de lege sunt actualizate trimiterile la cerinţele privind capitalul iniţial din Legea nr. 126/2018 conform noilor cerinţe. | | | | | | |
| **3. Alte informaţii** | | | | | | |
| **Secţiunea a 3-a**  **Impactul socio-economic al proiectului de act normativ** | | | | | | |
| **1. Impact macro-economic**  Nu este cazul | | | | | | |
| **11 Impactul asupra mediului concurenţial şi domeniul ajutoarelor de stat**  Nu este cazul | | | | | | |
| **2. Impact asupra mediului de afaceri**  Proiectul de act normativ contribuie la consolidarea cadrului prudențial aplicabil firmelor de investiții și a încrederii investitorilor în piața de capital. Proiectul de act normativ furnizează mediului de afaceri un grad sporit de claritate, predictibilitate și certitudine juridică, având în vedere stabilirea unui cadru prudenţial distinct aplicabil S.S.I.F. | | | | | | |
| **3. Impact social**  Consolidarea încrederii investitorilor în piața de capital | | | | | | |
| **4. Impact asupra mediului**  Nu este cazul. | | | | | | |
| **5. Alte informații** | | | | | | |
| **Secțiunea a 4-a**  **Impactul financiar asupra bugetului general consolidat,**  **atât pe termen scurt, pentru anul curent, cât şi pe termen lung**  **(pe 5 ani)** | | | | | | |
| - în mii lei (RON) - | | | | | | |
| Indicatori | Anul curent | Următorii patru ani | | | | MMedia pe patru ani |
| 1 | 2021 | 2022 | 2023 | 2024 | 2025 | 7 |
| 1. Modificări ale veniturilor bugetare, în plus/minus, din care:  a) buget de stat, din acesta:   1. impozit pe profit 2. impozit pe venit 3. TVA   b) bugete locale   1. impozit pe profit   c) bugetul asigurărilor sociale de stat:   1. contribuţii de asigurări |  |  |  |  |  |  |
| 2. Modificări ale cheltuielilor bugetare, în plus, din care:  a) buget de stat, din acesta:   1. cheltuieli de personal 2. bunuri şi servicii 3. asistenţă socială   b) bugete locale:   1. cheltuieli de personal 2. bunuri şi servicii 3. asistenţă socială   c) bugetul asigurărilor sociale de stat:   1. cheltuieli de personal 2. bunuri şi servicii |  |  |  |  |  |  |
| 3. Impact financiar, plus/minus, din care:  a)buget de stat  b) bugete locale |  |  |  |  |  |  |
| 4. Propuneri pentru acoperirea creşterii cheltuielilor bugetare |  |  |  |  |  |  |
| 5. Propuneri pentru a compensa reducerea veniturilor bugetare |  |  |  |  |  |  |
| 6. Calcule detaliate privind fundamentarea modificărilor veniturilor şi/sau cheltuielilor bugetare |  | | | | | |
| **Alte informaţii** | | | | | | |
| **Secţiunea a 5-a**  **Efectele proiectului de act normativ asupra legislaţiei în vigoare** | | | | | | |
| **1. Măsuri normative necesare pentru aplicarea prevederilor proiectului de act normativ:**  **a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ:**  **b) acte normative ce urmează a fi elaborate în vederea implementării noilor dispoziţii:**  A.S.F. urmează să emită reglementări pentru modificarea și completarea cadrului legislativ secundar aplicabil S.S.I.F., precum şi pentru stabilireacondiţiilorîn care poate acorda autorizaţia şi a documentaţiei care trebuie să însoţească cererea pentru obţinerea autorizaţiei pentru instituțiile de credit prevăzute la 4 alin. (1) pct. 1 lit. (b) din Regulamentul (UE) nr. 575/2013, care nu intenţionează să desfăşoare activitate bancară.  BNR urmează să emită reglementări pentru stabilirea condițiilor în care poate acorda autorizația şi documentația care trebuie să însoțească cererea pentru autorizarea S.S.I.F./ instituției de credit autorizate de ASF care intenționează să desfășoare activitate bancară ca instituție de credit prevăzută la 4 alin. (1) pct. 1 lit. (a) din Regulamentul (UE) nr. 575/2013 (fie la momentul atingerii pragului volumului de activitate, fie ulterior acestui moment). | | | | | | |
| **2. Conformitatea proiectului de act normativ cu legislația comunitară în materie în cazul proiectelor ce transpun prevederi comunitare**  Proiectul de act normativ asigură transpunerea, la nivel de legislație primară, a prevederilor cuprinse înDirectiva (UE) 2019/2034 a Parlamentului European și a Consiliului din 27 noiembrie 2019 privind supravegherea prudențială a firmelor de investiții și de modificare a Directivelor 2002/87/CE, 2009/65/CE, 2011/61/UE, 2013/36/UE, 2014/59/UE și 2014/65/UE.  Modificările propuse care nu au un corespondent în legislaţia Uniunii Europene şi care vizează îmbunătățirea reglementării existente nu ridică probleme din perspectiva compatibilității cu *acquis*-ul Uniunii Europene. | | | | | | |
| **3. Măsuri normative necesare aplicării directe a actelor normative comunitare**.  Nu este cazul. | | | | | | |
| **4. Hotărâri ale Curţii de Justiţie a Uniunii Europene**  Nu este cazul. | | | | | | |
| **5. Alte acte normative şi sau documente internaţionale din care decurg angajamente**  Nu este cazul. | | | | | | |
| **6. Alte informaţii**  Nu este cazul. | | | | | | |
| **Secţiunea a 6-a**  **Consultările efectuate în vederea elaborării proiectului de act normativ** | | | | | | |
| **1. Informaţii privind procesul de consultare cu organizațiile neguvernamentale, institute de cercetare şi alte organisme implicate**  Au avut loc consultări cu Banca Națională a României.  Prezentulproiect de lege va fi publicat, pentruconsultarepublică, pesite-ulMinisteruluiFinanțelor. | | | | | | |
| **2. Fundamentarea alegerii organizațiilor cu care a avut loc consultarea precum şi a modului în care activitatea acestor organizații este legată de obiectul proiectului de act normativ**  Autoritatea de Supraveghere Financiară este autoritatea competentă cu privire la reglementarea, autorizarea și supravegherea prudențială a S.S.I.F.vizate prin proiectul de act normativ.  Banca Naţională a României este autoritatea competentă cu privire la reglementarea, autorizarea și supravegherea prudențială a instituţiilor de credit. | | | | | | |
| **3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr.521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative.**  Nu este cazul. | | | | | | |
| **4. Consultările desfăşurate în cadrul consiliilor interministeriale în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente** | | | | | | |
| **5. Informaţii privind avizarea de către:**  **a) Consiliul Legislativ-** Proiectul de lege va fi supusavizăriiConsiliuluiLegislativ.  **b) Consiliul Suprem de Apărare a Ţării**  **c) Consiliul Economic şi Social-** Proiectul de lege va fi supusavizăriiConsiliuluiEconomicși Social.  **d) Consiliul Concurenţei**  **e) Curtea de Conturi** | | | | | | |
| **6. Alte informaţii** | | | | | | |
| **Secţiunea a 7-a**  **Activităţi de informare publică privind elaborarea**  **şi implementarea proiectului de act normativ** | | | | | | |
| **1. Informarea societăţii civile cu privire la necesitatea elaborării proiectului de act normativ** | | | | | | |
| **2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice**  Proiectul de act normativ nu se referă la acest subiect. | | | | | | |
| **3. Alte informaţii** | | | | | | |
| **Secţiunea a 8-a**  **Măsuri de implementare** | | | | | | |
| **1. Măsurile de punere în aplicare a proiectului de act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competenţelor instituţiilor existente**  Proiectul de lege prevede, prin modificarea Ordonanței de urgență nr. 99/2006, desemnarea A.S.F. ca autoritate competentă pentru instituțiile de credit prevăzute la art. 4 alin. (1) pct. 1 lit. b) din Regulamentul (UE) nr. 575/2013, cu modificările ulterioare. | | | | | | |
| **2. Alte informaţii** | | | | | | |

## Față de cele prezentate, a fost elaboratproiectul deLege privind supravegherea prudențială a societăților de servicii de investiții financiare, precum și pentru modificarea și completarea unor acte normative, pe care îl supunem aprobării.

**PRIM-MINISTRU,**

**MINISTRUL FINANȚELOR INTERIMAR**

**Florin-Vasile CÎȚU**

**AVIZĂM FAVORABIL**

**AUTORITATEA DE SUPRAVEGHERE FINANCIARĂ**

**Preşedinte**

**Nicu MARCU**

**BANCA NAȚIONALĂ A ROMÂNIEI**

**Guvernator**

**Mugur Constantin ISĂRESCU**

|  |  |
| --- | --- |
| **MINISTRUL AFACERILOR EXTERNE**  **Bogdan Lucian AURESCU** | **MINISTRUL JUSTIȚIEI**  **Stelian - Cristian ION** |